Page:Cherrie and the slae.pdf/19

 AND THE SLAE. 7 XII. I sprang up with CUPIDO's wings, Wha bow and shooting gear resigns To lend me for a day; As ICARUS with borrow'd flight, I mounted higher than I might, Owre perilous a play: Then forth I drew the double dart, Which sometime shot his mother, Wherewith I hurt my wanton heart, In hope to hurt another ; It hurt me, or burnt me, While either end I handle: Come see now, in me now, The butter-flie and candle. XIII. As she delights into the low, Sae was I browden of my bow, As ignorant as she ; And as she flies while she is fir'd, Sae with the dart that I desir'd Mine hand has hurt me too : As foolish PHÆTON by suit His father's car obtain'd; Sae langed I in Love's bow to shoot, Not marking what it mean'd'; Mair wilful, than skilful, To flee I was sae fond, Desiring, aspiring, And sae was seen upon't.